Vaeltajat

Vaeltajat eli peredvižnikit () tai kiertävät maalarit olivat Venäjän maalaustaidetta uudistanut realistinen koulukunta 1800-luvun lopussa ja 1900-luvun alussa. Liikkeen perustajajäsenet katkaisivat välinsä Venäjän taideakatemiaan ja perustivat akateemisista rajoitteista vapaan koulukunnan. Suuntauksen teoksissa on mukana vahva sosiaalinen ja poliittinen ulottuvuus ja heidän tärkein metodinsa oli kriittinen realismi. Peredvižnikit eivät saaneet teoksiaan näytteille vakiintuneisiin gallerioihin, tämän vuoksi he lähtivät kansan pariin ja järjestivät maaseudulla kiertäviä näyttelyitä vuosina 1870–1923. Vaeltajat halusivat tehdä taidetta kansalle eivätkä vain taidetta taiteen vuoksi, he halusivat luoda todenmukaisia kuvia. Isänmaan kasvot ja kauneus nähtiin vaatimattomissakin aiheissa, henkisen elämän ja luonnon välinen yhteys tuotiin esiin maisemamaalauksissa. Henkilökuvien elävä, psykologinen realismi teki vaikutuksen ja kansa otti heidän taiteensa omakseen. Keisari Aleksanteri III oli taiteilijaryhmän tukija ja osti heidän maalauksiaan sekä kävi säännöllisesti näyttelyiden avajaisissa. Hänen keräämänsä työt lahjoitettiin vuonna 1895 Venäläisen taiteen museolle Pietarissa. Venäläinen liikemies, taidekerääjä Pavel Tretjakov tuki Vaeltajat- ryhmän taiteilijoita ja osti erityisen paljon juuri heidän teoksiaan. Tretjakov lahjoitti vuonna 1892 kokoelmansa Moskovan kaupungille ja kokoelmasta muodostettiin Tretjakovin galleria. Galleriarakennuksen vanhan päärakennuksen (1902–1904) on suunnitellut Vaeltajat-ryhmän jäsen, taidemaalari Viktor Vasnetsov. Peredvižnikien liike hajosi vuonna 1923. ==Vaeltajien maalaamia muotokuvia== Kuva:Portrait of Arkhipov by Repin.jpg|Ilja Repin, Abram Arhipov. Kuva:1890._Nikolaj_Alexandrowitsch_Jaroschenko_009.jpg|Nikolai Jarošenko, Nikolai Ge, 1890. Kuva:Kramskoi1.jpg|Ivan Kramskoi, omakuva. Kuva:Vasnetsov Kuindzhi.jpg|Viktor Vasnetsov, Arhip Kuindži, 1869. Kuva:Levitan older.jpg|Valentin Serov, Isaak Levitan, 1893. Kuva:Levitsky by Repin.jpg|Ilja Repin, Rafail Levitski, 1878. Kuva:Maximov Self.jpg|Vasili Maksimov, omakuva. Kuva:Myasoyedov by Repin.jpg|Ilja Repin, Grigori Mjasojedov, 1886. Kuva:Polenov by Repin.jpg|Ilja Repin, Vasili Polenov, 1877. Kuva:Portrait of Ilya Repin.jpg|Valentin Serov, Ilja Repin, 1901. Kuva:SmatheRyabushkin.jpg|Vasili Mathe, Andrei Rjabuškin. Kuva:Портрет художника А.К.Саврасова.jpg|Vasili Perov, Aleksei Savrasov. Kuva:Serov Self.jpg|Valentin Serov, omakuva, 1880-luku. Kuva:Iwan Nikolajewitsch Kramskoj 004.jpg|Ivan Kramskoi, Ivan Šiškin, 1873. Kuva:V.Surikov, Self-Portrait (1879, Tretyakov gallery).jpg|Vasili Surikov, omakuva. Kuva:Портрет Апполинария Васнецова.jpg|Viktor Vasnetsov, Apollinari Vasnetsov, 1872. ==Vaeltajat== Taiteilijaluettelo The Immortal Itinerants (Peredvizhniki) *Abram Arhipov *Nikolai Ge *N.A. Jarošenko *Arhip Kuindži *Ivan Kramskoi *Isaak Levitan *Rafail Levitski *Vladimir Makovski *Vasili Maksimov *Grigori Mjasojedov *Leonid Pasternak *Vasili Perov *Vasili Polenov *Illarion Prjanišnikov *Ilja Repin *Andrei Rjabuškin *Konstantin Savitski *A.K. Savrasov *Valentin Serov *Emilija Šanks *Ivan Šiškin *Vasili Surikov *Fjodor Vasiljev *Apollinari Vasnetsov *Viktor Vasnetsov == Lähteet == ==Aiheesta muualla== *Society of Traveling Exhibitions (1870-1923) *The Immortal Itinerants *Peredvizhniki (Wanderers) Luokka:Taiteilijaryhmät Luokka:Venäjän taide